Jönköpingin bussiturma

Jönköpingin bussiturma sattui sunnuntaina Pyhän Siegfriedin päivänä 15. helmikuuta 1976 Ruotsissa. Scania CR 145 -tyyppinen linja-auto oli tilausajona tehdyllä matkalla valtatiellä 40 Göteborgista Tranåsiin. Autossa oli 42 matkustajaa, joista pääosa oli eläkeläisiä. Yllättäen auton takarenkaat syttyivät tuleen Jönköpingin länsipuolella, ja tuli levisi räjähdysmäisesti. Auto tuhoutui täydellisesti, ja palo surmasi 15 matkustajaa, joita ei ehditty saada tarpeeksi nopeasti autosta. Lisäksi noin kymmenen matkustajaa loukkaantui. Kuolleet matkustajat menehtyivät muoviaineksen palamisesta syntyneeseen syanidipitoiseen myrkylliseen kaasuun. Onnettomuusauto oli täyttänyt ruotsalaiset paloturvallisuusstandardit. Onnettomuus oli tuhoisin Ruotsissa sitten vuoden 1948. Tapauksen jälkeen ruotsalaiset viranomaiset joutuivat tiukentamaan paloturvallisuusmääräyksiään.

Lähteet

 Jacobsson, Erland + Häggblom, Stig et al:Vuosi 76, KG Bertmarks Kustannus Oy, Helsinki/Bertmarks Förlag AB, Malmö, Sweden. (s. 49)

Viitteet 

Bussiturma
Linja-auto-onnettomuudet Ruotsissa
Vuoden 1976 onnettomuudet